Nájomná zmluva č. KM-OP-2015/003558-015
uzavretá podľa ustanovení zákona č. 116/1990 Zb. o nájme a podnájme nebytových priestorov v znení neskorších predpisov
(ďalej len „zmluva“)

medzi zmluvnými stranami:
obchodné meno: 

Divadlo Andreja Bagara v Nitre
sídlo:
 


Svätoplukovo nám 4, 950 53 Nitra
IČO:


           00 164 895
DIČ:


           202 124 66 23
zastúpené:

            Ján Greššo, riaditeľ
bankové spojenie:

Štátna pokladnica 
IBAN:



SK 12 8180 0000 0070 0031 0609
SWIFT:


SPSRSKBA
(ďalej len „prenajímateľ“)

a

obchodné meno:

Ministerstvo vnútra Slovenskej republiky                 
sídlo:



Pribinova 2, 812 72  Bratislava

IČO:



00151866
DIČ:



2020571520

IČ DPH:


SK2020571520
zastúpené:          
Ing. Marek Vladár, MBA, generálny riaditeľ sekcie ekonomiky MV SR na základe plnomocenstva č. p.: KM-OPVA2-2012/411-158 zo dňa 18. júla 2012 

bankové spojenie:

Štátna pokladnica                
IBAN:



SK56 8180 0000 0070 0018 0023

SWIFT:


SPSRSKBA                          

variabilný symbol:

2014250920
kontaktná osoba:

Plk. JUDr. Miroslav Michalčík, krajský riaditeľ PZ, Nitra
(ďalej len „nájomca“)

Čl. I.

Predmet a účel nájmu
1) Predmetom tejto zmluvy je nájom nebytových priestorov nachádzajúcich sa v budove v správe prenajímateľa vo vlastníctve Nitrianskeho samosprávneho kraja a záväzok nájomcu zaplatiť prenajímateľovi dohodnuté nájomné.

2) Prenajímateľ ako správca majetku vo vlastníctve Nitrianskeho samosprávneho kraja prenajíma nájomcovi časť nebytových priestorov nachádzajúcich sa v budove súpisné číslo 130 zapísanej na parcele reg. „C“ číslo 1582/1 katastrálne územie Nitra, obec Nitra, okres Nitra nachádzajúcej sa na Svätoplukovom námestí č. 4 (ďalej len „budova“). Budova je zapísaná katastrálnym odborom Okresného úradu Nitra na LV č. 1497.
3) Prenajímateľ prenecháva nájomcovi do nájmu nasledovné nebytové priestory nachádzajúce sa v budove, a to:

· vstupné priestory do budovy,

· kaviareň na 1. podlaží budovy,

· celé 2. podlažie budovy,

· strecha budovy

(ďalej len „nebytové priestory“).

4) Prenajímateľ prenecháva nájomcovi nebytové priestory do nájmu za účelom usporiadania podujatia „Deň polície 2015“ (ďalej len „podujatie“).
5) Prenajímateľ sa zaväzuje spolu s nájmom poskytnúť a zabezpečiť nájomcovi aj obvyklé plnenia spojené s nájmom nebytových priestorov, a to dodávku elektrickej energie na bežné použitie (osvetlenie priestorov), studenej a teplej vody od konečného dodávateľa služieb.
Čl. II.

Nájomné, jeho splatnosť a spôsob jeho úhrady

1) Zmluvné strany sa v súlade so zákonom NR SR č. 18/1996 Z. z. o cenách v znení neskorších predpisov dohodli, že nájomca je povinný zaplatiť prenajímateľovi za nájom nebytových priestorov nájomné vo výške 2.808,- Eur /slovom: dvetisícosemstoosem Eur/ na základe faktúry vystavenej prenajímateľom so splatnosťou do (30) dní odo dňa doručenia faktúry nájomcovi. Nájomné je oslobodené od dane z pridanej hodnoty (DPH)  v zmysle § 38 ods. 3 zákona č. 222/2004 Z. z. o dani z pridanej hodnoty v znení neskorších predpisov.
2) V prípade omeškania nájomcu s úhradou nájomného, je prenajímateľ oprávnený vyúčtovať nájomcovi zákonné úroky z omeškania za každý aj začatý deň omeškania s úhradou nájomného alebo jeho časti. Nájomca je povinný zaplatiť prenajímateľovi úroky z omeškania najneskôr do (30) dní odo dňa, keď ho prenajímateľ výzve na ich zaplatenie.
3) Nájomca sa zaväzuje nájomné podľa ods. 1 tohto článku uhradiť bezhotovostne prevodom na účet prenajímateľa uvedený v záhlaví tejto zmluvy a v dátume podľa ods. 2 tohto článku. Povinnosť nájomcu uhradiť nájomné je splnená dňom odpísania fakturovanej čiastky z jeho účtu.
4) V prípade nesprávnej alebo neúplnej faktúry, môže nájomca faktúru vrátiť prenajímateľovi na prepracovanie, resp. doplnenie s uvedením dôvodu vrátenia, najneskôr však v lehote splatnosti faktúry. V takomto prípade plynie nová (30) dňová lehota splatnosti faktúry, ktorá začína plynúť dňom doručenia opravenej faktúry nájomcovi.
Čl. III.

Doba trvania nájmu a ukončenie nájmu 
1) Táto zmluva sa uzatvára na dobu určitú, a to od 08:00 hod. dňa 18.09.2015 do 17:00 hod dňa 18.09.2015, pričom do tohto času musia byť nebytové priestory vypratané a protokolárne odovzdané prenajímateľovi podľa ods. 3 tohto článku.
2) Doba nájmu podľa ods. 1 tohto článku môže byť upravená (predĺžená, prípadne skrátená) priamo v deň konania podujatia podľa požiadaviek nájomcu, pričom začiatok nájmu zostáva nemenný. Presné trvanie nájmu bude potvrdené v protokole podľa ods. 3 tohto článku.
3) O odovzdaní a prevzatí nebytových priestorov pri začatí nájmu bude spísaný protokol, ktorý podpíšu prenajímateľ a nájomca. Protokol o odovzdaní a prevzatí priestorov bude obsahovať najmä čas prevzatia/odovzdania nebytových priestorov a prípadné uvedenie zistených závad. Pri ukončení nájmu sa ustanovenia tohto odseku použijú primerane.
4) Táto zmluva zaniká:  
a) písomnou dohodou zmluvných strán alebo
b) uplynutím doby, na ktorú bola táto zmluva dojednaná.

Čl. IV.

Práva a povinnosti zmluvných strán

1) Nájomca môže predmet nájmu užívať len na účel uvedený v čl. I. ods. 4) tejto zmluvy.
2) Nájomca nie je oprávnený dať nebytové priestory do podnájmu tretej osobe.
3) Nájomca zodpovedá prenajímateľovi za všetky škody na nebytových priestoroch, ktoré vzniknú v príčinnej súvislosti s užívaním nebytových priestorov nájomcom, vrátane škôd spôsobených tretími osobami, ktorým umožní nájomca v rámci podujatia prístup do nebytových priestorov.
4) Nájomca sa zaväzuje, že počas trvania doby nájmu neumožní zhotovovanie zvukovo-obrazových záznamov novinárom a ani iným zástupcom komunikačných médií. Nájomca zodpovedá prenajímateľovi za porušenie tohto zákazu tretími osobami, ktorým nájomca umožní prístup do nebytových priestorov v súvislosti s ich užívaním na účel podľa čl. I ods. 4) tejto zmluvy.
5) Nájomca je oprávnený vyhotovovať obrazové a zvukovo-obrazové záznamy z nebytových priestorov len pre účely, na ktorý mu bol predmet nájmu prenajatý.
6) Nájomca sa zaväzuje, že vyhotovené obrazové a zvukovo-obrazové záznamy nepoužije na komerčné účely. Zároveň nebudú publikované v tlači, prostredníctvom hromadných informačných prostriedkov a iných masovokomunikačných prostriedkov. Prenajímateľ však dáva súhlas na publikáciu obrazových a zvukovo-obrazových záznamov zhotovených nájomcom na podujatí na webovom sídle nájomcu, v občasníku – eZvesti MV SR vydávanom pre interné účely nájomcu, v časopise Polícia vydávanom pre interné účely nájomcu. V prípade nedodržania týchto podmienok bude prenajímateľ postupovať v zmysle platných právnych predpisov s využitím všetkých možných prostriedkov súdnej ochrany.
7) Prenajímateľ súhlasí, že nájomca je oprávnený zabezpečiť si v nebytových priestorov prostredníctvom tretích osôb organizáciu obvyklých činností súvisiacich so zabezpečením podujatia (napr. osvetlenie sály, ozvučenie sály, občerstvenie) v súlade s účelom nájmu uvedenom v čl. I. ods. 4) tejto zmluvy.
8) Prenajímateľ sa zaväzuje odovzdať nájomcovi nebytové priestory v stave spôsobilom na dohodnuté užívanie.
Čl. V.

Záverečné ustanovenia

1) Táto zmluva sa vyhotovuje v (4) rovnopisoch s platnosťou originálu, z ktorých (2) obdrží prenajímateľ a (2) nájomca.
2) Túto zmluvu je možné meniť a dopĺňať len písomnými očíslovanými dodatkami podpísanými oboma zmluvnými stranami.
3) Práva a povinnosti prenajímateľa a nájomcu neupravené touto zmluvou sa spravujú príslušnými ustanoveniami zákona č. 40/1964 Zb. Občiansky zákonník v  znení neskorších predpisov a zákona č. 116/1990 Zb. o nájme a podnájme nebytových priestorov v  znení neskorších predpisov a ostatnými všeobecne záväznými právnymi predpismi na území Slovenskej republiky.
4) Zmluvné strany týmto vyhlasujú, že sa v plnom rozsahu oboznámili s obsahom tejto zmluvy, plne mu porozumeli, ich prejavy vôle pri jej podpise sú slobodné, vážne, určité a zrozumiteľné a túto zmluvu nepodpísali v tiesni, ani za nápadne nevýhodných podmienok.
5) Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej prvého zverejnenia.
V Nitre, dňa.......................


       V Bratislave, dňa......................... 

Za prenajímateľa:



        Za nájomcu:            

-----------------------------------------                        ------------------------------------------------------

               Ján Greššo                                                           Ing. Marek Vladár, MBA
                  riaditeľ

                                      generálny riaditeľ sekcie ekonomiky 

